Document ID: 32008R0391

32008R0391
L 117/15
SLUŽBENI LIST EUROPSKE UNIJE
30.04.2008.
UREDBA KOMISIJE (EZ) br. 391/2008
od 30. travnja 2008.
o izmjeni Uredbe (EZ) br. 102/2007 o donošenju specifikacija ad hoc modula za 2008. o položaju migranata i njihovih neposrednih potomaka na tržištu rada
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 577/98 od 9. ožujka 1998. o provedbi ankete o radnoj snazi na uzorku u Zajednici (1), a posebno njezin članak 4. stavak 2.,
budući da:
(1)
Radi pouzdanosti i kvalitete podataka koje treba dostaviti, neke varijable opisane u Prilogu Uredbi Komisije (EZ) br. 102/2007 (2) ne bi trebale biti obavezne za države članice s malim uzorkom migranata. Bugarska i Rumunjska nalaze se ovoj situaciji, no nisu bile države članice u trenutku kada je predloženo donošenje te Uredbe.
(2)
Mjere predviđene ovom Uredbom u skladu su s mišljenjem Odbora za statistički program,
DONIJELA JE OVU UREDBU:
Članak 1.
Članak 2. Uredbe (EZ) br. 102/2007 zamjenjuje se sljedećim:
„Članak 2.
Stupci 213, 214, 215, 216, 217, 218 i 219 Priloga nisu obavezni za Bugarsku, Češku Republiku, Dansku, Estoniju, Latviju, Litvu, Mađarsku, Maltu, Poljsku, Rumunjsku, Sloveniju, Slovačku i Finsku.”
Članak 2.
Ova Uredba stupa na snagu sedmog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 30. travnja 2008.

Labels: 12
0
9
19